Lepra albescens

Lepra albescens liken krustazeo bat da, kolore zurikoa eta zirkulu formakoa. Europan eta Ipar Amerikan aurkitzen da, Euskal Herrian ere bai.

 Taxonomia 
William Hudson botanikari ingelesak 1762an Lichen albescens izenarekin identifikatu zuen Flora Anglica liburuan. M.Choisyk eta Wernerrek Pertusaria albescens izenarekin deskribatu zuten 1932an eta horrela ezagutu izan da harik eta 2016an Pertusaria generoko hainbat espezie Lepra generoan birkolokatu eta Joseph Hafellner austriarrak Lepra albescens izena esleitu zion arte.

 Deskribapena 
Talo krustazeoa du, kolore berde-grisaxka baina oso argia duena, ia zuria, hortik albescens izena. Apotezio gutxi izaten ditu, 4 mm-ko diametrokoak.

Lepra amara espeziearekin nahastea ohikoa da, baina hark zapore mingotsa du eta sustantzia kimikoen aurrean errekazionatzen du, L. albescens espezieak ez bezala.

 Habitata 
Ohikoena zuhaitzen enborretan aurkitzea da, alde argitsuan. Arrokatan et goroldio artean ere ikusten da.

 Erreferentziak 

 Kanpo estekak 

Kategoria:Pertusariales
Kategoria:Euskal Herriko likenak